Kan yaon siya igdi, an hanapbuhay niya iyo an pagpanday sa batbat asin nakalugar siya sa Tondo, Manila. Manta na yaon siya igdi sa Filipinas, dai niya pinutol an koneksyon niya sa sarong sekretong kaayonan nin mga Intsik duman sa China. Nagin pa ngani sya sarong lider kan sarong triad society (Tian Ti Hui). An mga aktibidad kan katiriponan na ini nadiskubre pagputok kan Rebolusyon.

Si Hart pitong taon pa sana kan siya asin saiyang mga magurang nagsangkay sa Titanic komo mga pasaherong ordinaryo kan 10 Abril 1912 sa Southhampton, Inglatierra. Kuta sinda nakalistang magsakay sa bapor na Philadelphia alagad huli sa welga kan sarong union sa Southhampton kan panahon na idto, sinda asin dakul na pasahero sa nasabing bapor, ihinubo na magsakay sa Titanic. Sinasabing grabe an handal asin takot kan saiyang ina asin dai mapaontok, ribaraw an isip kan madangog niyang dakul nagsasarabi na dai nanggad malulubog an Titanic huli sa kadakulaan kaini. Sabi daa kan saiyang ina an mga paabaw-abaw na ini garo sarong paglanghad sa Diyos. Huli kan katakotan na ini, an ina niya naturog sana kun aldaw, kun banggi mata toltol na nakabado.

An syudad kan Naga, sa pagbisto sa saiyang naginibohan, pinagngaranan an bago kaidtong nahaman na tinampo pasiring sa LCC (Superland Mall kaidto, iba an may sadiri) diyan sa Sabang Interior, na dati simple sanang inapod na LIROMA, na kalye Felix Plazo na.

Sa minasunod na table, an taon na pigbisto an NOC kan Internasyunal na Olimpikong Komite (IOC) pigtao man kun iba man ini sa taon kun suarin pigbilog an NOC.

An Sultan Naga Dimaporo (Karomatan) sarong ikaapat na klaseng banwaan kan probinsya nin Lanao del Norte, Filipinas. Susog sa senso kan 2007, igwang 46,004 katawo na nageerok igdi.

An doldol (Ingles, scabies, hale sa Lati: scabere, ""magkagaw""; inaapod man na ""An gatol"") na bisto man sa ibang lugar sa kolokyal na apod na ""an pitong taon na gatol"", sarong helang sa kublit kan tawo o hayop. Ini dara kan sarong kasadit-sadit na parasito na sarong klaseng kuto na haros dai mamaanan kan mata, an inapod na Sarcoptes scabiel, nagsusungkal asin nagsosoksok sa irarom nin kublit kan tawong dinukotan kaini asin naresulta sa makuring gatol. An impeksyon sa mga hayop arog kan sa ayam, ibang klaseng kuto (sarcoptic mange) asin inaapod na ""il-ig"".

An bunga kan rimas parati prinipritos asin may namit arog kan kamote. Pero pwede man luto na pinakro. Sa ibang lugar kakanon ining pan-oroaldaw na ginugulay man o kwenta maluto.

An proponidong estado dai nangyari huli ta an Kongreso kontrolado kan mga kaapil sa Partido Republikano asin ta kadakulan kan mga botante sa nasambit na mga teritoryo kadakulan apil sa Partido Demokrata. May mga bill man kuta na pigtotolod an pagmukna kan estadong Sequoyah Indiyan arog kan dinara ni Representante Arthur P. Murphy sa ika-59ng Kongreso asin kan binubusol ni Senador Porter J. McCumber kan North Dakota alagad an mga ini dai nakaasba na maaprobaran. Katapustapusi si Presidente Theodore Roosevelt nagproponer nin bagong lakdang na an Teritoryong Indiyan isaro na sana sa Teritoryong Oklahoma na iyo an napangyari. Kaya an Oklahoma iyo an nagin ika-49ng estado kan Nobyembre 16, 1907